Dušan Devečka

Dušan Devečka (* 19. jún 1980, Liptovský Mikuláš) je bývalý slovenský hokejový obranca.

Klubový hokej 

S hokejom začínal v klube MHk 32 Liptovský Mikuláš, v slovenskej extralige debutoval v sezóne 1996/97. Za tento klub hral až do ročníka 2004/05, keď ho angažovala Dukla Jihlava. Ďalší začal opäť v Liptovskom Mikuláši, v jeho priebehu prestúpil do HC Slovan Bratislava, kde v sezónach 2006/07 a 2007/08 získal majstrovský titul.

Pred ročníkom 2010/11 ho angažovala MsHK Žilina, v ďalšej sezóne bol kapitánom mužstva a druhým najproduktívnejším obrancom v súťaži. Pred ročníkom 2012/13 podpísal zmluvu s ukrajinským klubom HK Berkut Kyjev. Neodohral však zaň žiaden zápas a 5. septembra 2012 sa stal opäť hráčom MsHK Žilina.

V ďalšej sezóne pôsobil v kazašskom mužstve Arlan Kokšetau. Tu odohral tri sezóny, v dvoch z nich bol najproduktívnejším obrancom kazašskej ligy a následne prestúpil do rakúskeho klubu EHC Lustenau.

Klubová štatistika

Reprezentácia 
Bol členom reprezentačného výberu na ME do 18 rokov v rokoch 1997 a 1998, a 
na MS do 20 rokov v roku 2000. V seniorskej slovenskej reprezentácii odohral 8 zápasov, neskóroval.

Štatistika na významných podujatiach 

(štatistické údaje v článku sú zo 7. júna 2014)

Referencie

Externé odkazy 
 

Slovenskí hokejisti
Slovenskí hokejoví obrancovia
Hráči MHk 32 Liptovský Mikuláš
Hráči MsHK Žilina
Hráči HC Slovan Bratislava
Hráči HK Poprad
Hráči HC Dukla Jihlava
Hráči Arlan Kokšetau
Osobnosti z Liptovského Mikuláša